Sainaithníodh ocht rogha beartais. Ní liosta iad sin óna bhféadfaí rogha aonair a roghnú, ach tagann siad faoi thrí chatagóir leathana, a d'fhéadfaí a phacáistiú chun rogha beartais a dhéanamh amach anseo:

·Catagóir I (roghanna 1‑4; meascán de roghanna féideartha): roghanna le haghaidh comhar idir rialtais a d'fhágfadh go mbeadh sé níos éasca do chustam agus d’údaráis inniúla chomhpháirtíochta faisnéis a roinnt. Tá raon feidhme éagsúil ag gach rogha. Le rogha 1, tá CSW‑CERTEX AE éigeantach agus cumhdaítear inti ceanglais rialála an Aontais Eorpaigh a bhainistítear ar leibhéal an Aontais Eorpaigh, rud a chuireann feidhmiúlacht bainistíochta cainníochta uathoibríoch ar fáil. Le rogha 2, cumhdaítear ceanglais rialála an Aontais Eorpaigh a bhainistítear i gcórais náisiúnta leictreonacha. Le rogha 3, cumhdaítear ceanglais rialála, agus le rogha 4, cumhdaítear doiciméid tríú tír.

·Catagóir II (roghanna 5‑7; níl ach rogha amháin féideartha ann): roghanna le haghaidh comhar idir gnólachtaí agus rialtais atá dírithe ar fheabhas a chur ar idirghníomhaíochtaí na n‑oibreoirí eacnamaíocha leis na húdaráis. Le Rogha 5, bunaítear tairseach comhchuibhithe le haghaidh trádálaithe maidir le bainistíocht teastas an Aontais Eorpaigh. Bunaítear le Rogha 6 ionaid ilfhreastail ar an leibhéal náisiúnta chun pointí rochtana comhchuibhithe a chur ar fáil d'oibreoirí eacnamaíocha. Le rogha 7, cuirtear pointe iontrála aonair ar bun ar leibhéal an Aontais Eorpaigh.

·Catagóir III (rogha 8): rogha thrasghearrtha chun cuíchóiriú a dhéanamh ar an gcaoi a sainaithníonn na húdaráis chustaim agus na húdaráis inniúla chomhpháirtíochta oibreoirí eacnamaíocha. Bheadh sé ag brath ar an úsáid leathnaithe den chóras cláraithe agus aitheantais oibreoirí eacnamaíochta (EORI) atá ann cheana, le haghaidh clárúchán agus bailíochtú (8i) nó le haghaidh bailíochtú, agus sin amháin (8ii).

‑‑‑coinníodh roghanna 1, 2, 6, 7 agus 8ii le haghaidh mionanailíse bunaithe ar chleachtadh scagtha. Sainaithníodh san anailís tionchair go raibh tionchair den chineál céanna ann i gcás na roghanna uile. Leis an tionchar eacnamaíoch díreach, d'aireofaí costais chur chun feidhme aonuaire agus costais athfhillteacha, agus coigiltis ó ualach riaracháin laghdaithe le haghaidh na núdarás custam, na núdarás inniúil comhpháirtíochta agus na noibreoirí eacnamaíocha, agus reachtaíocht an Aontais Eorpaigh á forfheidhmiú acu agus iad ag déileáil le himréiteach earraí. Bhainfí roinnt tairbhí trádála amach freisin (tairbhí nach féidir a chainníochtú). Tríd an gcomhar a fheabhsú agus an chomhroinnt faisnéise idir na húdaráis atá freagrach as imréiteach earraí a éascú, d'fhéadfaí feabhas a chur ar na próisis a bhaineann leis an mbainistiú riosca agus laghdófaí cásanna calaoise agus earráide daonna freisin. Dá réir sin, chruthófaí comhlíonadh agus forfheidhmiú níos fearr maidir leis an reachtaíocht neamhchustaim, agus tairbhí sóisialta agus comhshaoil gaolmhara.

‑‑Cuireadh pacáistí éagsúla roghanna i gcomparáid lena chéile i dtaca le héifeachtacht (i.e. Ceanglais rialála ábhartha a fhorfheidhmiú agus trádáil a éascú), le héifeachtúlacht, le comhleanúnachas le beartais eile agus le comhréireacht chun an rogha tosaíochta a shainaithint. Léiríodh leis sin go raibh na tairbhí is mó indéanta ó phacáistí lena náirítear roghanna chatagóir I agus chatagóir II amháin, agus go gcuireann rogha 8(ii) go hincriminteach le haon phacáiste. Measadh go raibh Rogha 1 agus Rogha 6 costéifeachtach, comhleanúnach agus comhréireach, agus bhí fadhbanna móra ag baint le roghanna 2 agus 7 (go háirithe) i dtaca leis sin. Dá bhrí sin, is é rogha 1+ 6+ 8(ii) an pacáiste tosaíochta.